Ананімныя алькаголікі

«**Ананімныя алькаголікі**» — міжнароднае згуртаваньне ўзаемадапамогі, заснаванае ў 1935 годзе спэкулянтам  і хірургам  у горадзе  (штат Агаё, ЗША).

10 красавіка 1939 году Ўільям Ўілсан выдаў кнігу , што зьмяшчала  пераадоленьня залежнасьці. У красавіцкім нумары 1946 году часопіса АА «Вінаградная лаза» (анг. Grapevine) Ўілсан зьмясьціў артыкул «12 пунктаў, каб забясьпечыць нашую будучыню», які Першая міжнародная нарада АА ўхваліла ў якасьці  згуртаваньня ў 1950 годзе. У красавіку 1953 году Ўілсан выдаў адпаведную кнігу . З 1991 году згуртаваньне мае прадстаўніцтва ў Беларусі. На люты 2012 г. гурткі «Ананімных алькаголікаў» дзейнічалі ва ўсіх абласных цэнтрах Беларусі.

На красавік 2014 году ў сьвеце існавала каля 125 000 суполак «Ананімных алькаголікаў», якія налічвалі звыш 2-х млн чалавек. У Беларусі сярод 70 суполак 24 працавалі ў Менску.

## 12 крокаў

Паводле кнігі «12 крокаў і 12 звычаяў», 12 крокаў у сьціслым выглядзе складаліся з 12 сказаў:
#«Мы прызналі, што бясьсільныя перад алькаголем і нашыя жыцьці сталіся некіраванымі».
#«Прыйшлі да перакананьня, што большая за нас Сіла можа вярнуць нам здаровы розум».
#«Прынялі рашэньне аддаць нашыя волю і жыцьці пад апеку Богу, бо мы зразумелі Бога».
#«Зрабілі праніклівы і бясстрашны вопіс сваіх нораваў».
#«Прызналі перад Богам, сабой і іншым чалавекам дакладную прыроду нашых памылак».
#«Цалкам гатовыя да таго, каб Бог прыбраў гэтыя хібы характару».
#«Пакорна папрасілі Яго прыбраць нашыя заганы».
#«Склалі сьпіс усіх людзей, якім пашкодзілі, і пажадалі пакрыць ім усім страты».
#«Беспасярэдне пакрылі страты такім людзям, дзе магчыма, акрамя выпадкаў, калі гэта магло пашкодзіць ім або іншым людзям».
#«Працягнулі весьці асабісты вопіс і, калі памыліліся, адразу прызналі гэта».
#«Пастараліся пры дапамозе малітвы і разважаньня палепшыць нашую адчуваную сувязь з Богам, бо мы зразумелі Яго, молячы толькі аб веданьні Ягонай волі для нас і сіле выканаць яе».
#«Займеўшы духоўнае абуджэньне ў выніку гэтых крокаў, мы пастараліся данесьці гэтае паведамленьне алькаголікам і трымацца гэтых правілаў ва ўсіх нашых справах».

## 12 звычаяў

У сьціслым выглядзе 12 звычаяў зьмяшчаліся ў 12 выказваньнях:
#«Наш агульны дабрабыт мае быць на першым месцы; асабістае ачуньваньне залежыць ад адзінства АА».
#«Для нашага групавога намеру ёсьць толькі адна найбольшая ўлада — любасны Бог, бо Ён можа выявіцца ў нашай групавой сьвядомасьці. Нашыя правадыры ёсьць толькі даверанымі слугамі; яны не ўладараць».
#«Адзіным патрабаваньнем для сяброўства ў АА ёсьць прага кінуць піць».
#«Кожная група мае быць самастойнай, акрамя справаў, што закранаюць іншыя групы або АА ў цэлым».
#«Кожная група мае толькі адзін пачатковы намер — данесьці сваё паведамленьне да алкаголіка, які ўсё яшчэ пакутуе».
#«Група АА ня мусіць ніколі даваць ухвалы і фінансаў або надаваць імя АА хоць-якому датычнаму прыстасаваньню або староньняму прадпрыемству, каб цяжкасьці з грашыма, уласнасьцю і прэстыжам не адцягвалі нашую ўвагу ад нашага пачатковага намеру».
#«Усялякая група АА мае знаходзіцца на поўным самаўтрыманьні, адхіляючы староньнія падарункі».
#«Ананімныя алькаголікі маюць заўсёды заставацца непрафэсійнымі, аднак нашыя службовыя асяродкі могуць наймаць адмысловых работнікаў».
#«АА, як такія, ня мусяць ніколі быць арганізаванымі; аднак мы можам ствараць службовыя ўправы або камітэты, беспасярэдне адказныя перад тымі, каго яны абслугоўваюць».
#«Ананімныя алькаголікі не трымаюцца ніякага меркаваньня па староньніх пытаньнях; таму імя АА ня мусіць ніколі ўцягвацца ў грамадзкую супярэчнасьць».
#«Нашае кіраваньне ў дачыненьнях з грамадзкасцю абапіраецца хутчэй на прывабнасьць, чымся на прасоўваньне; нам трэба заўжды падтрымваць безыменнасьць на ўзроўні друку, радыё і фільмаў».
#«Безыменнасьць ёсьць духоўным падмуркам усіх нашых звычаяў, што ўвесь час нагадвае нам ставіць правілы паперадзе асобаў».

## Крыніцы

## Вонкавыя спасылкі
* Міжнародная бачына
* Часопіс

Катэгорыя:Рух цьвярозасьці
Катэгорыя:Грамадзкія аб’яднаньні
Катэгорыя:Міжнародныя недзяржаўныя арганізацыі
Катэгорыя:Міжнародныя некамэрцыйныя арганізацыі
Катэгорыя:Зьявіліся ў 1935 годзе
Катэгорыя:Грамадзкія арганізацыі
Катэгорыя:Нью-Ёрк